Евтим Евтимов
Целият ми свят

chitanka.info

Целият ми свят е свързан с тебе

и на тебе всичко аз съм дал.

Аз от твойте нощи съм обсебен

и от твоите сънища — изгрял.

Пътя ми със стъпките ти крачи,

песните ми с тебе са на път,

болките ми с болките ти плачат

и годините ми с теб растат.

Като бряг изпращаш ме, когато

тръгвам към далечни светове.

Като праг посрещаш ме, когато

ме завеят черни ветрове.

И протягам две ръце към тебе,

цял живот към твоя праг вървял…

Аз от твоите нощи съм обсебен

и от твоите сънища — изгрял.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.